Varerne har han haft adgang til i sin egenskab af vagt for Dansikring.  Ifølge TV2/NORD's oplysninger blev manden taget på fersk gerning forrige lørdag i P-huset under Føtex i Nørresundby, mens han var i færd med at læsse sin private bil med tyvekoster. Tyveriet i Føtex foregik ved, at manden hentede nøglerne til forretningen - og låste sig selv ind. Manden er sigtet for adskillige indbrud og tyverier og er nu fyret fra sit job hos Dansikring. Mere om det omfattende tyveri i dagens udsendelser på TV2/NORD

Referat:
En vagt fra Dansikring i Aalborg sidder varetægtsfængslet på anden uge, sigtet for omfattende tyverier af bl.a. fladskærme og bærbare computere.